b'\n_START_ARTICLE_\nTietokide\n_START_PARAGRAPH_\nTietokiteet ovat nettipohjaisia tieto-olioita, joita k\xc3\xa4ytet\xc3\xa4\xc3\xa4n tieteellisen tiedon tuottamiseen. Niit\xc3\xa4 k\xc3\xa4ytet\xc3\xa4\xc3\xa4n varsinkin yhteiskunnallista p\xc3\xa4\xc3\xa4t\xc3\xb6ksentekoa tukevissa avoimiassa arvioinneissa. Ne esitt\xc3\xa4v\xc3\xa4t t\xc3\xa4m\xc3\xa4nhetkisen parhaan vastauksen rajattuun tutkimuskysymykseen. Ne tuotetaan ja levitet\xc3\xa4\xc3\xa4n k\xc3\xa4ytt\xc3\xa4en joukkoistamista ja tieteellist\xc3\xa4 kritiikki\xc3\xa4.\n_START_SECTION_\nM\xc3\xa4\xc3\xa4ritelm\xc3\xa4 ja periaatteet\n_START_PARAGRAPH_\nTietokiteet ovat nettipohjaisia tieto-olioita (k\xc3\xa4yt\xc3\xa4nn\xc3\xb6ss\xc3\xa4 nettisivuja, joilla on tietty aihe), joita k\xc3\xa4ytet\xc3\xa4\xc3\xa4n tieteellisen tiedon tuottamieen. Ne otettiin ensimm\xc3\xa4isen\xc3\xa4 k\xc3\xa4ytt\xc3\xb6\xc3\xb6n Terveyden ja hyvinvoinnin laitoksella Suomessa vuonna 2007, silloin kulkien nimell\xc3\xa4 muuttuja ja my\xc3\xb6hemmin ovariable (open variable). Tietokide-termi\xc3\xa4 k\xc3\xa4ytettiin ensimm\xc3\xa4isen kerran big dataa k\xc3\xa4sittelev\xc3\xa4ss\xc3\xa4 artikkelissa vasta 2015._NEWLINE_Tietokiteiden tarkoitus on tuottaa nykyhetken tietojen pohjalta paras mahdollinen tieteellisesti tuettu vastaus (tai vastauksia) tarkkaan tutkimuskysymykseen ja samalla antaa tarpeeksi perusteluja kriittisen, j\xc3\xa4rkiper\xc3\xa4isen lukijan vakuuttamiseksi siit\xc3\xa4, ett\xc3\xa4 vastaus on uskottava. T\xc3\xa4m\xc3\xa4 antaa tietokiteille niille tyypillisen rakenteen: kysymys, vastaus ja perustelut. Jotta vastausten k\xc3\xa4ytt\xc3\xa4minen p\xc3\xa4\xc3\xa4t\xc3\xb6stukena ja muualla olisi mahdollisimman helppoa, ne julkaistaan oletusarvoisesti avoimena datana. Niit\xc3\xa4 k\xc3\xa4ytet\xc3\xa4\xc3\xa4n etenkin avoimissa arvioinneissa, joiden tarkoituksena on tukea yhteiskunnallista p\xc3\xa4\xc3\xa4t\xc3\xb6ksentekoa. Ne tuotetaan ja levitet\xc3\xa4\xc3\xa4n avoimesti hy\xc3\xb6dynt\xc3\xa4en joukkoistusta ja tieteellist\xc3\xa4 kritiikki\xc3\xa4. Riitatilanteissa havaintoihin ja dataan pohjautuvat argumentit ovat vahvimpia._NEWLINE_Avointa osallistumista tietokiteiden tuottamiseen ovat innoittaneet Hartleyn ja Woodin kriteerit Aarhusin sopimuksen k\xc3\xa4ytt\xc3\xb6\xc3\xb6n oton arvioimiseksi ja etenkin Weberin ja Tulerin seitsem\xc3\xa4n kategoriaa julkisen ossallistumisen periaatteita._NEWLINE_Yhteisymm\xc3\xa4rryksen sijaan tietokiteet t\xc3\xa4ht\xc3\xa4\xc3\xa4v\xc3\xa4t jaetun ymm\xc3\xa4rryksen tuottamiseen, jolloin kaikki olennaiset n\xc3\xa4k\xc3\xb6kulmat ja faktat on esitetty sellaisella tarkkuudella, ett\xc3\xa4 kaikki osallistujat voivat n\xc3\xa4hd\xc3\xa4, mist\xc3\xa4 asioista ollaan samaa mielt\xc3\xa4, mist\xc3\xa4 erimielt\xc3\xa4, ja miksi. On my\xc3\xb6s v\xc3\xa4ltt\xc3\xa4m\xc3\xa4t\xc3\xb6nt\xc3\xa4, ett\xc3\xa4 tieteellisesti v\xc3\xa4\xc3\xa4riksi todistetut n\xc3\xa4kemykset eiv\xc3\xa4t vaikuta lopputulokseen, mutta ne n\xc3\xa4ytet\xc3\xa4\xc3\xa4n perusteluissa toiston ja jo tehtyjen virheiden uudelleen tekemisen v\xc3\xa4ltt\xc3\xa4miseksi. T\xc3\xa4m\xc3\xa4 on olennainen osa p\xc3\xa4\xc3\xa4t\xc3\xb6stuen l\xc3\xa4hestymistapaa nimelt\xc3\xa4 avoin p\xc3\xa4\xc3\xa4t\xc3\xb6ksentekok\xc3\xa4yt\xc3\xa4nt\xc3\xb6, jossa tieto j\xc3\xa4sennet\xc3\xa4\xc3\xa4n nimenomaan tietokiteiden avulla.\n_START_SECTION_\nK\xc3\xa4ytt\xc3\xb6\n_START_PARAGRAPH_\nTietokiteet ovat laajassa k\xc3\xa4yt\xc3\xb6ss\xc3\xa4 Opasnetiss\xc3\xa4, joka on verkkoty\xc3\xb6tila avointen arviointien tekemiseen yhteiskunnallisen p\xc3\xa4\xc3\xa4t\xc3\xb6ksenteon tukemiseksi. Metodi kehitettiin alun perin ymp\xc3\xa4rist\xc3\xb6terveyteen liittyvien arviointien tekemiseen, mutta sit\xc3\xa4 laajennettiin m\xc3\xa4\xc3\xa4r\xc3\xa4tietoisesti kattamaan vaikutusarvioiteihin ja muihin p\xc3\xa4\xc3\xa4t\xc3\xb6stuen osa-alueisiin._NEWLINE_On olemassa erilaisia tietokiteit\xc3\xa4. Arvioinnit tuotetaan vastaamaan k\xc3\xa4yt\xc3\xa4nn\xc3\xb6llisiin tietotarpeisiin liittyen oikeisiin tuleviin p\xc3\xa4\xc3\xa4t\xc3\xb6ksiin. Ne koostuvat muuttujista, jotka sis\xc3\xa4lt\xc3\xa4v\xc3\xa4t vastauksia p\xc3\xa4\xc3\xa4tett\xc3\xa4v\xc3\xa4\xc3\xa4n asiaan liittyviin tieteellisiin kysymyksiin, esimerkiksi suunnitellun p\xc3\xa4\xc3\xa4t\xc3\xb6ksen terveysvaikutuksiin. On my\xc3\xb6s metodeja, jotka antavat tarkkoja ohjeita siihen, miten tuotetaan tietynlainen muuttuja, esimerkiksi tautikuormitusarvio. Tyypillisesti tietokiteit\xc3\xa4 p\xc3\xa4ivitet\xc3\xa4\xc3\xa4n jatkuvasti, kun uutta tietoa on saatavilla. Arvioinnit usein suljetaan p\xc3\xa4\xc3\xa4t\xc3\xb6sen tekemisen j\xc3\xa4lkeen, mutta niiden k\xc3\xa4ytt\xc3\xa4m\xc3\xa4t muuttujat pidet\xc3\xa4\xc3\xa4n avoimina ja niit\xc3\xa4 k\xc3\xa4ytet\xc3\xa4\xc3\xa4n muissa samankaltaisissa arioinneissa._NEWLINE_Tietokiteiden standardisoitu rakenne mahdollistaa arviointimallien ja erilaisten internetsovellusten rakentamisen niiden varaan. T\xc3\xa4m\xc3\xa4 pohjautuu ajatukseen, ett\xc3\xa4 vaikka sis\xc3\xa4lt\xc3\xb6\xc3\xa4 p\xc3\xa4ivitet\xc3\xa4\xc3\xa4n, tietokide pysyy samanlaisessa tietokoneluettavassa muodossa, jolla on pysyv\xc3\xa4 URL. Rakenne my\xc3\xb6s mahdollistaa sen, ett\xc3\xa4 selkokielinen tiivistelm\xc3\xa4, tekniset tiedot ja metadata asiantuntijoille, mahdollinen keskustelu sek\xc3\xa4 avoin data l\xc3\xb6ytyv\xc3\xa4t kaikki samalta sivulta.\n_START_SECTION_\nKritiikki\n_START_PARAGRAPH_\nSuurin kritiikki tutkijoilta on ollut, ett\xc3\xa4 verkossa teht\xc3\xa4v\xc3\xa4 yhteisty\xc3\xb6 vie aikaa oikealta ty\xc3\xb6lt\xc3\xa4, eli k\xc3\xa4yt\xc3\xa4nn\xc3\xb6ss\xc3\xa4 alkuper\xc3\xa4isest\xc3\xa4 tutkimuksesta tulevien tieteellisten artikkelien julkaisemiselta. On my\xc3\xb6s esitetty ep\xc3\xa4ilyksi\xc3\xa4 siit\xc3\xa4, onko mahdollista tehd\xc3\xa4 korkealaatuista tieteellsit\xc3\xa4 ty\xc3\xb6t\xc3\xa4, jos kuka tahansa voi osallistua, jopa ne, joilla on oma etu asiaan liittyen.'